Projektfeladat
Összefoglaló
	A projekt címe
	StartUP Beauty (komplex kozmetikai szalon)

	Felhasználás ágazata a szakmai oktatásban
	Szépészet ágazat

	Melyik szakma oktatása során alkalmazható
	5 1012 21 03       Kozmetikus technikus

	Felhasználási területe a feladatellátás típusában
	Technikum 

	Felhasználási időszak az oktatásban vagy vizsgán
	Szakirányú oktatás

	A projekt összefoglalója
	A projekt során a tanulók egy komplex kozmetikai szalon megnyitásának folyamatát tervezik meg. Csoportokban dolgozva piackutatást végeznek, szolgáltatásportfóliót és árlistát állítanak össze, elkészítik az eszköz- és készüléklistát, berendezési és látványtervet készítenek, pénzügyi megtérülést számolnak, valamint online jelenlétet és marketingkampányt terveznek. A projekt célja a vállalkozói szemlélet, a szakmai tervezés, a digitális kompetenciák és a pénzügyi tudatosság fejlesztése.

	Várható projekttermék/produktum
	Piackutatási jelentés, Szolgáltatásportfólió és árlista, Eszközlista, Látványterv, Költségkalkuláció és megtérülés, Facebook/Instagram kampány, Online időpontfoglaló felület terve, Prezentáció és pitch.

	Duális partner bevonásának lehetősége
	igen 
szakmai konzultáció, eszközbiztosítás, helyszín biztosítása, részvétel az értékelésben. 

	Tanulásszervezési forma
	 kiscsoportos 4-5 fő

	Időtartam jellemzők
	8 óra 

	Speciális eszközök / környezet
	 nincs

	Kulcsszavak
	csapatmunka, vállalkozás, szalonnyitás, digitális kompetencia, marketing






Szakirányú oktatásban: 5 1012 21 03       Kozmetikus technikus 
KKK érintett deszkriptor sorai a szakirányú  oktatás táblázatából:
	Projekt címe: StartUP Beauty (komplex kozmetikai szalon)

	Projekttermék/produktum: Kozmetikai szalon indulási terv: piackutatás, szolgáltatásportfólió, árlista, eszközlista, látványterv, pénzügyi kalkuláció, marketingkampány és pitch-prezentáció.

	A projektcélok:
A tanulók képesek legyenek egy komplex kozmetikai szalon indulási folyamatát megtervezni.
A projekt során fejlődik:
· kommunikációs készség, 
· szakmai tervezőkészség, 
· digitális kompetencia, 
· együttműködési készség, 
· önálló és felelősségteljes munkavégzés, 
· adminisztrációs készség, 
· vendégközpontú szemlélet.
A tanulók dokumentálják a piackutatást, elkészítik a szolgáltatásportfóliót, az eszköz- és berendezéslistát, költségkalkulációkat hoznak létre, megtervezik a marketingkampányt és elkészítik a szalon látványtervét.
A projekt végére a tanulók csoportban megtervezik egy komplex kozmetikai szalon elindításának teljes folyamatát, a piaci igények felmérésétől a szolgáltatások és a marketingtevékenység megtervezéséig. A projekt során piackutatást végeznek, elkészítik a szalon szolgáltatásportfólióját, összeállítják a szükséges eszköz- és berendezéslistát, költségkalkulációt készítenek, megtervezik a marketingkampányt, valamint digitális eszközök segítségével elkészítik a szalon látványtervét. A projekt eredményeként egy digitális vállalkozási portfóliót állítanak össze, amely tartalmazza a piackutatás dokumentációját, a szolgáltatásportfóliót, az eszköz- és berendezéslistát, a költségtervet, a marketingtervet és a látványtervet. A projekt zárásaként csoportos prezentáció keretében bemutatják vállalkozási koncepciójukat, szakmai érvekkel alátámasztják döntéseiket, és válaszolnak a felmerülő kérdésekre. A projekt akkor tekinthető eredményesnek, ha minden csoport elkészíti a teljes digitális portfóliót, sikeresen bemutatja vállalkozási tervét, és az előre meghatározott értékelési szempontok alapján legalább 80%-os teljesítményt ér el. A projekt végére fejlődik a tanulók vállalkozói szemlélete, szakmai tervezőkészsége, pénzügyi tudatossága, kreativitása, digitális kompetenciája, kommunikációs készsége és együttműködési képessége, felkészítve őket egy kozmetikai vállalkozás tudatos és felelős megtervezésére.

	Javasolt/tervezett időtartam: 8 óra 

	· Előzetes ismeretek: 
· ismeri a bőr anatómiai felépítését és alapvető bőrtípusokat,
· tudja a bőrdiagnosztika lépéseit és jelentőségét,
· tisztában van a kozmetikai alapkezelések technológiai és higiéniai feltételeivel,
· ismeri a kozmetikai eszközök és készülékek működését alapfokon,
· képes árlistát értelmezni és alapvető költségszámításokat végezni,
· ismeri a szalonműködés alapvető adminisztratív és szabályozási elemeit, képes digitális felületeket használni (social media, információkeresés, online időpontfoglaló rendszerek).

	Tárgyi feltételek (rajzeszközök, szerszámok, alapanyag) 
· Dokumentumszerkesztő program (Word, Google Docs)
· Táblázatkezelő (Excel/Sheets)
· Nyomtatott vagy digitális inspirációs képek
· Mobiltelefon vagy fényképező: dokumentáláshoz
· Projektor a prezentációhoz
· Külső partnerek árlistái (kozmetikai kellékboltok, nagykereskedések)
·  Szolgáltatástervezési segédanyag (bőrtípusok, kezelések technológiai igényei)

	A projekt tervezése során felhasznált források: 
· Kozmetikus technikus Képzési és Kimeneti Követelmények (KKK)
· Programtanterv – Szépészet ágazat
· Projektalapú oktatás módszertani útmutató (szakképzési projektmódszer)
· Szakmai tankönyvek és jegyzetek a bőr anatómiája, élettana és bőrdiagnosztika témakörében
· Kozmetikai alapanyagok és hatóanyagok szakirodalma
· Kozmetikai kellékforgalmazók árlistái:
– Alveola Beauty, Capelli centrum Kft, Fifo Kft, 

	Félkész termékek/produktumok tárolásának helye (ha releváns): 
Kozmetikus tanműhely, vagy duális partner

	Digitális produktumok tárolására szolgáló tárhely: 
Classroom, Google-drive






1. A projekt illeszkedése a KKK-hoz (deszkriptorok a KKK-ból) 

	Sorszám
	Készségek, képességek
	Ismeretek
	Elvárt viselkedésmódok, attitűdök
	Önállóság és felelősség mértéke

	2.
	Fogadja a vendéget, hatékonyan alkalmazza a verbális és nonverbális kommunikáció eszköztárát.
	Ismeri a verbális és nonverbális kommunikáció alapelveit, technikáit, a vendégfogadás protokollját, az udvarias, szolgáltatásközpontú kommunikáció szabályait.
	Empatikus, udvarias, a vendég igényeire érzékeny.
Törekszik a diszkrécióra, a szakmaetikai elvek betartására, a vendég komfortérzetének növelésére.
	A vendég igényeihez igazodva önállóan választja meg a kommunikáció módját; szükség esetén megfelelően irányítja a kommunikációt és tájékoztatja a vendéget.

	5.
	Megtervezi a vendég számára szükséges kozmetikai szolgáltatást a diagnosztikai eredmények és az igények figyelembevételével.
	Ismeri a kozmetikai kezelések technológiai igényeit, időigényét, anyagszükségletét és a kozmetikumok hatásmechanizmusát.
Tisztában van az indikációkkal és kontraindikációkkal.
	Törekszik a higiénikus, biztonságos, precíz munkavégzés megtervezésére.
Figyelembe veszi a fenntarthatósági, környezetvédelmi szempontokat a termékek és technológiák kiválasztásakor.
	Önállóan készíti el a szolgáltatás szakmai tervét (anyagok, eszközök, technológia, idő).
Felelősséget vállal a helyes technológia kiválasztásáért.

	7. 
	Hatékonyan kommunikál különböző csatornákon (személyesen, telefonon, digitális platformokon), tájékoztatást ad szolgáltatásokról, árakról, időpontokról.
	Ismeri az online és offline kommunikáció alapelveit, a közösségi média megjelenés követelményeit, az online időpontfoglalás rendszereit.
	Nyitott a digitális eszközök használatára, igényes és professzionális online jelenlétre törekszik.
Mindig a szolgáltatóhoz méltó kommunikációt folytat.
	Önállóan kommunikál a vendéggel digitális és személyes csatornákon.
Felelős azért, hogy a vendég pontos és érthető információt kapjon.

	11. 
	Adminisztrációs feladatokat lát el a vendéggel és a kezeléssel kapcsolatban (adatfelvétel, beleegyező nyilatkozatok, kezelési lapok, számlázás).
	Ismeri a kozmetikai szalon adminisztrációs követelményeit, a GDPR és adatkezelési szabályokat, a számlázás alapelveit, a szolgáltatások dokumentálási szabályait.
	Precíz és pontos, tiszteletben tartja a személyes adatok védelmét.
Etikusan kezeli a vendég információit, felelősségteljesen adminisztrál.
	Önállóan végzi a vendégadminisztráció minden elemét, felelősséget vállal a pontos nyilvántartásért és az iratkezelésért.

	15.
	Tanácsot ad a vendég számára az egészséges életmódról, bőrápolási rutinról, és a megfelelő otthonápolási termékek kiválasztásáról.
	Ismeri az egészséges életmód, a helyes bőrápolás elveit, a kozmetikumok összetételét és hatásmechanizmusát.
Tisztában van gyógynövényekkel, háziszerekkel, bőrápolási protokollokkal és a fogyasztóvédelmi szabályokkal.
	Empatikusan, a vendég szükségleteihez igazodva ad tanácsot.
Törekszik a vendég hosszú távú bőr-egészségének támogatására.
	Önállóan dönt az ajánlott termékekről és a személyre szabott otthonápolási tanácsokról.
Felelősséget vállal az általa javasolt rutinok szakmai helyességéért.

2. A projekt tartalmi felépítése és elvárt tanulási eredmények 
	[bookmark: _Hlk175835126]Projektelem (téma)
	Készségek, képességek
	Ismeretek
	Elvárt viselkedés-módok, attitűdök
	Önállóság és felelősség mértéke
	Tevékenység
	Munkaforma (egyéni, páros, csoportos)
	Általános és szakmához kötődő digitális kompetenciák
	Felelős
	Időtartam

	Projektindító megbeszélés, tanulók bevonása a tervezés, ötletelés folyamatába
	Képes inspirációt gyűjteni, információt keresni a szalonnyitáshoz szükséges témákban.
	Ismeri a képi és szöveges forráskeresési lehetőségeket (árlisták, katalógusok, szalonok, social media).
	Törekszik az aktív részvételre, nyitott mások ötleteire, együttműködő.
	Önálló forrásgyűjtés és előkészítő kutatás.
	Célok meghatározása, szerepek kiosztása, ötlettérkép készítése.
	Egyéni+csoportos
	Internetes forráskeresés, képek gyűjtése, jegyzetelés felhőben.
	Oktató
	1 óra

	 Piackutatás (környékbeli szalonok, árlisták, versenytársak elemzése)
	Adatgyűjtés, elemző gondolkodás, strukturálás.
	Piackutatás alapfogalmai, szolgáltatásstruktúrák, árkategóriák.
	Kíváncsiság, nyitottság, objektív összehasonlító szemlélet.
	Önálló információfeldolgozás, csoporton belül felelősségvállalás.
	Szalonok felkeresése, online árlistaelemzés, Google-űrlap készítése.
	Csoportos
	Google Forms, Google Maps, online adatgyűjtés.
	Projektvezető
	1 óra

	Szolgáltatásportfólió megtervezése(komplex kozmetikai kezelések)
	Rendszeralkotás, kreatív tervezés, döntéshozatal.
	Bőrtípusok, kezelések, technológiák, igény–szolgáltatás összhangja.
	Vendégközpontúság, szakmai igényesség.
	Önálló kezeléssorok és szolgáltatási menü létrehozása.
	Basic–Medium–Premium szolgáltatáscsomag kialakítása.
	Csoportos
	Dokumentumszerkesztés, árlistakészítés.
	Szolgáltatástervező
	1 óra

	Eszköz- és berendezéslista készítése, árkalkuláció
	Anyagismeret, ár-összehasonlítás, gazdasági gondolkodás.
	Kozmetikai eszközök, készülékek, bútorok jellemzői.
	Gazdaságossági szemlélet, felelősségtudat.
	Önálló listaösszeállítás és árkalkuláció.
	20 tételes beszerzési lista összeállítása beszállítókkal.
	Páros
	Excel/Sheets, online árlisták.
	Beszerzési felelős
	1 óra

	Látványterv (szalon alaprajz, bútorok, térkialakítás)
	Térlátás, vizuális tervezés, kreatív problémamegoldás.
	Munkafolyamatokhoz szükséges térigény, higiéniai feltételek.
	Esztétikai érzék, precizitás.
	Önálló térkialakítási döntések.
	Alaprajz készítése (kézzel vagy Planner5D-ben).
	Páros
	Canva, Planner5D
	Látványtervező
	1 óra

	Online bejelentkezési rendszer + marketingkampány
	Kommunikáció, kreatív tartalomkészítés.
	Social media alapelvek, időpontfoglaló rendszerek működése.
	Vendégközpontúság, igényesség.
	Önálló tartalomkészítés és kampányterv.
	Facebook/Instagram kampány készítése + foglalási felület design.
	Csoportos
	Canva, Meta Business Suite
	Marketing felelős
	1 óra

	Pénzügyi kalkuláció – megtérülés számítása
	
	Matematikai gondolkodás, kalkuláció, rendszerezés.
	Költség–bevétel arány, szolgáltatásár-képzés, megtérülés
	Felelősség a pénzügyi döntésekért.
	Önálló táblázatkezelés és kalkuláció.
	Havi bevétel/kiadás táblázat; ROI kiszámítása.
	Csoportos
	Excel/Sheets
	Pénz-ügyi felelős
	1 óra

	Prezentáció /  Pitch
+
Értékelés

	Előadói készség, összegzés, érvelés.


Önálló önértékelés, társértékelés, szakmai önreflexió, a projekt eredménye-inek bemutatása.
	A pitch felépítése: probléma, megoldás, előny, érték.

Ismeri a projekt értékelési szempontjait, az önértékelés és a visszajelzés szerepét, valamint a szakmai prezentáció követel-ményeit
	Magabiztos, tisztelet-teljes kommuni-káció



Nyitott a visszajelzésekre, objektíven értékeli saját és társai munkáját, felelősséget vállal az elvégzett feladatokért
	Önálló felkészülés, csapatszintű felelősség.


Önállóan reflektál saját teljesítmé-nyére, aktívan részt vesz a társértékelésben, felelősséget vállal a projekt-produktum minőségéért
	A projekt bemutatása + 1–3 perces pitch.


A projektproduktum bemutatása, önértékelő lap kitöltése, társértékelés, oktatói értékelés, közös reflektív megbeszélés
	


Páros/Csoportos/ Egyéni
	Prezentációkészítő programok
	Oktató
	1 óra



A projekt megvalósítás ütemezése nem releváns
3. A projekt záró értékelése: 
3.1. Külső értékelés: 
Külső bemutató / kiállítás a projekt produktumaiból:
· Piackutatási eredmények poszter vagy prezentáció formában.
· Szalon látványtervek (alaprajzok, digitális vizuálok).
· Eszköz- és készüléklista bemutatása.
· Szolgáltatásportfólió és árlista kinyomtatva vagy képernyőképekkel.
· Marketingkampány (Facebook/Instagram poszttervek, reklámelemek).
· Online bejelentkezési felület terve (prototípus).
· Pitch-prezentáció a szalon indulásáról.
· Munkanapló és folyamatdokumentáció (fotók, képernyőképek, jegyzetek).
A kiállítást értékelheti:
· duális partner,
· kozmetikai nagykereskedés szakértője,
· vendég szalonvezető,
· külsős szakmai zsűri.

3.2. Belső értékelés

3.2.1. Tanulók önértékelése/önreflexió 

4. Eszköz:
– 1–5-ig skálázott önértékelő táblázat + szöveges reflexiós kérdések
	Szempont
	Értékelés (1–5)
	Indoklás / Megjegyzés

	Mennyire vettem ki a részem a közös munkából?
	
	

	Sikerült betartanom a határidőket?
	
	

	Elégedett vagyok a szolgáltatásportfólió kidolgozásával?
	
	

	Elégedett vagyok az eszközlista és kalkuláció minőségével?
	
	

	Elégedett vagyok a látványtervvel és a megvalósítással?
	
	

	Mennyire tudtam együttműködni a társaimmal?
	
	

	Mennyire voltam aktív a pitch és prezentáció előkészítésében?
	
	

	Mit tanultam a projekt során?
	–
	szöveges válasz

	Mit csinálnék másként legközelebb?
	–
	szöveges válasz




4.1.1. Társak értékelése
1–5 skálával + rövid indoklás
	Értékelt társ neve
	Együttműködés
	Hozzájárulás a munkához
	Kreativitás
	Megbízhatóság
	Megjegyzés

	
	
	
	
	
	



4.1.2. Oktatói értékelés 
Tanári értékelő táblázat – projektfolyamat + produktum (kozmetikus szakma)
	Értékelt szempont
	Max. pont
	Elért pont
	Megjegyzés

	Piackutatás minősége, hitelessége
	10
	
	

	Szolgáltatásportfólió és árlista szakmaisága
	10
	
	

	Eszközlista és beszerzési költségkalkuláció
	15
	
	

	Látványterv (esztétika, higiénia, térkialakítás)
	20
	
	

	Csapatmunka, feladatmegosztás
	10
	
	

	Prezentáció és pitch előadásmódja
	10
	
	

	Időgazdálkodás, határidők betartása
	5
	
	

	Szakmai hitelesség (szalonműködés, higiénia, technológiai ismeret)
	10
	
	

	Digitális dokumentáció, vizuális tartalmak minősége
	10
	
	

	Összesen
	100
	
	


Érdemjegy javaslat (pontszám alapján):
· 81–100 pont: jeles (5)
· 71–80 pont: jó (4)
· 61–70 pont: közepes (3)
· 41–60 pont: elégséges (2)
· 0–40 pont: elégtelen (1)

4.2. Előre ismertetett értékelési kritériumok, megfigyelési szempontok: 
• Szakmaiság: A szalon koncepciója, szolgáltatások, eszközök és technológiák megfelelnek a kozmetikus szakmai követelményeknek.
• Kreativitás: Egyedi, újszerű koncepció, igényes megoldások a látványtervben és a marketingben.
• Kivitelezés minősége: Eszközlista pontossága, árkalkuláció helyessége, szolgáltatásmenü logikája.
• Előadásmód: Magabiztos, strukturált, meggyőző prezentáció és pitch.
• Időgazdálkodás: Határidők betartása, projekt ütemezéséhez való alkalmazkodás.
• Csapatmunka: Aktív részvétel, kommunikáció, szerepek ellátása, konfliktuskezelés.
• Digitális kompetenciák: Esztétikus és profi megjelenésű prezentációk, kampányok, digitális dokumentumok.


Függelék – A projektek tervezésekor nem töltendő!

A Függeléket akkor használjuk, amikor a konkrét projektet megvalósítjuk. Ebben a projektsablon-mintában a függelék lehetséges elemeit soroljuk fel, melyek projektenként változhatnak. Költségvetést nem készítünk, hiszen annak elemei a projekt megvalósulásakor változóak lehetnek.
1. Feladatiírás (diák számára) – Kötelezően kitöltendő a projektíróknak! 
2. A projekt részletes költségterve 
3. Projektnapló  
4. [bookmark: _Hlk175835191]Munkanapló  
5. Egyéb dokumentumok (pl. műszaki rajz) – Kötelezően kitöltendő a projektíróknak! 































1. Feladatkiírás (diák számára)

Projektfeladat megnevezése:
STARTUP BEAUTY – Indítsd el a saját kozmetikai szalonodat!
(Kozmetikus)
A projekt időtartama:
8 óra

Téma:
Képzeld el, hogy hamarosan kinyitod a saját kozmetikai szalonodat!
Tervezd meg lépésről lépésre, milyen szolgáltatásokat kínálnál, hogyan nézne ki a szalonod, milyen eszközöket használnál, milyen árakkal dolgoznál, és hogyan csalogatnád be a vendégeket a közösségi médián keresztül.
Ismerd meg a „való életben” szükséges folyamatokat, és alkosd meg a saját szépségszalonod indulási tervét!

A feladat célja:
A projekt célja, hogy megismerd egy kozmetikai vállalkozás létrehozásának lépéseit és megtervezd egy komplex szolgáltatási körrel működő szalon indulását.
A projekt során fejlődik:
· szakmai tervezőkészséged,
· vállalkozói gondolkodásod,
· pénzügyi tudatosságod,
· kreativitásod,
· kommunikációs készséged,
· digitális kompetenciád,
· csapatmunkád és önállóságod.
A feladat végére képes leszel bemutatni egy professzionálisan felépített, átgondolt, működőképes szalontervet.

Feladat menete:

1. Piackutatás
Vizsgáld meg, milyen kozmetikai szolgáltatásokat kínálnak a környékeden.
Gyűjts árakat, szolgáltatáslistákat, ötleteket!

2. Szolgáltatásportfólió kialakítása
Állítsd össze, milyen kezeléseket kínál a szalonod (pl. arckezelés, gyantázás, smink, szemöldökformázás, gépi kezelések).
Készíts „Basic – Medium – Premium” csomagokat.

3. Eszköz- és készüléklista összeállítása
Írd össze, milyen anyagokra, eszközökre, készülékekre lesz szükség.
Tüntesd fel, honnan szereznéd be őket (beszállítók, árak).

4. Látványterv készítése
Tervezd meg a szalon belső kialakítását (alaprajz, bútorok, munkaterület, fények).
Készülhet rajzosan vagy digitálisan (pl. Canva/Planner5D).
 5. Pénzügyi tervezés
Készíts egy bevétel–kiadás kalkulációt:
– havi bevétel becslése
– induló költségek
– eszközök ára
– megtérülés (ROI)

6. Online bejelentkezési és marketingterv
Készíts Facebook/Instagram kampánytervet.
Tervezd meg, milyen posztokat és hirdetéseket tennél közzé.
Találj ki egy online foglalási rendszer prototípust.

7. Prezentáció – pitch, értékelés
Mutasd be a kész szalontervedet!
A pitch egy rövid, 1–3 perces, meggyőző bemutató arról, miért jó ötlet a te szalonod, miben egyedi és hogyan válaszol a vendégek igényeire.

Időkeret:
A projekt megvalósítására 8 tanóra áll rendelkezésedre, amelybe beletartozik:
· a tervezés,
· kutatás,
· gyakorlati rész (pl. látványterv, kalkulációk),
· prezentáció és pitch.

Eredmény bemutatása:
A végső produktumot prezentációban vagy élő előadásban mutatod be.
A prezentáció tartalmazza:
· a szalon koncepcióját,
· piackutatási eredményeket,
· szolgáltatásportfóliót,
· eszköz- és berendezéslistát,
· marketingkampány elemeket,
· pénzügyi kalkulációt,
· látványtervet,
· a pitch rövid összegzését.

Értékelés szempontjai:
· Kreativitás és koncepciókidolgozás.
· A szolgáltatási terv szakmai pontossága.
· Pénzügyi kalkulációk helyessége.
· Igényes, átgondolt látványterv.
· Digitalizált tartalmak minősége (prezentáció, kampány, alaprajz).
· Csapatmunka és aktív részvétel.
· Önálló munkavégzés, határidők betartása.
· Pitch és prezentáció minősége.
· Szalon működéséhez szükséges szabályok és higiéniai ismeretek alkalmazása.

Sok sikert, élményt és kreativitást kívánunk a saját szalonod megtervezéséhez! 

2. Költségvetési terv

(A teljes csoportra vagy osztályra vonatkozóan a projekt megvalósításához szükséges összes olyan költség, melynek tárgyai nem állnak rendelkezésre. Pl.: ha a projekt tárgyi feltétele egy informatika terem gépparkja, a számítógépek nem kerülnek ide, mert azok nem speciálisan csak erre a projektre vonatkozó feltételek. Ha egy projekthez szükséges modellt hívni, akkor az ő óradíja viszont már idetartozik.)

	Költség tárgya 
(Pl.: Alap- és segédanyagok műszaki paraméterekkel; modell, előadó díja, stb.)
	Mértékegység megnevezése


	Mennyiség
	Egységár (Ft)
	Költség 
(ÁFA-val növelten) 
(Ft)

	
	m3
	
	
	

	
	kg
	
	
	

	
	db
	
	
	

	
	l
	
	
	

	Összes költség:
	




3. Munkanapló (diák)

Munkanapló tulajdonosa: ………………………………………………………...............
Projekt neve/címe: …………………………………………………………………...………….
A projekt témaköre (miről szól?): ……………………………………………….………..
Projektvezető(k): …………………………………………………………………….…….……..
Csoporttársak a projektben: ……………………………………………………………...…
Projekt időtartama: ……………………………………………………………………..……….
A projekt tervezett produktuma: …………………………………………………………..

· Célok és elvárások
Projekt célja:
Várt eredmények:
Fejlesztendő szakmai készségek:

· Tervezés
	Feladat
	Felelős
	Szükséges eszköz/anyag
	Határidő

	
	
	
	

	
	
	
	



· Megvalósítási napló
	Dátum
	Elvégzett feladat (egyéni/csoportos)
	Szükséges eszköz/anyag
	Problémák és megoldások
	Időráfordítás

	
	
	
	
	

	
	
	
	
	



· Szakmai módszerek
Alkalmazott technológiák, eljárások:
Miért ezeket választottam:

· Ellenőrzés, értékelés
Munka előrehaladásának ellenőrzése:
Hibák, javítások:

· Összegzés, önértékelés
Előzetes ismereteim/tudásom a projekt témájával kapcsolatban: 
A projekt során tanultam meg: 
A projekt során megtanult ismereteimet hasznosítani tudom a következő szituációkban/területen/problémák megoldásában: 
Legnagyobb eredményem:
Legnagyobb kihívás:
Mit csinálnék máshogy legközelebb:

Fotók/rajzok, amelyek a projekt megvalósítása során készültek az adatvédelmi követelmények szigorú betartásával ( A tanuló előzetes megegyezés szerint csatolja a munkanaplójához, elektronikusan vagy nyomtatva.)

4. Projektnapló (oktató)

Tanári Projektnapló – Szakképzési Projektfeladat
Projekt címe: ______________________________________
Téma rövid leírása: ______________________________________
Oktató neve: ___________________
Időtartam: Kezdés: ____ / ____ / ____  –  Befejezés: ____ / ____ / ____
Résztvevő csoport/osztály: __________________________


1. Projektcélok és követelmények
Célkitűzések:
Szakmai kompetenciák, melyek fejlesztése a cél:
Értékelési szempontok:

2. Ütemterv és mérföldkövek
	Mérföldkő
	Határidő
	Ellenőrzési mód
	Státusz

	
	
	
	

	
	
	
	



3. Megfigyelési napló
	Dátum
	Csoport/Diák neve
	Megfigyelt tevékenységek
	Erősségek
	Fejlesztendő területek
	Megbeszélés / visszajelzés

	
	
	
	
	
	

	
	
	
	
	
	



4. Problémák és beavatkozások
	Dátum
	Leírás
	Beavatkozás módja
	Eredmény

	
	
	
	

	
	
	
	




5. Értékelés és összegzés
Mennyire teljesültek a projektcélok:
Kiemelkedő teljesítmények:
Általános tapasztalatok:
Javaslatok a jövőre:


5. Egyéb dokumentumok (pl. műszaki rajz)

